钦定古今图书集成/理学汇编/经籍典/第089卷 > 《神蓍赋》〈以天生人物用配灵照为韵〉阙名
## 钦定古今图书集成/理学汇编/经籍典/第089卷 > 《神蓍赋》〈以天生人物用配灵照为韵〉阙名

神；蓍之用兮，诚禀灵于自然。唯神也，适变之义至；唯
用也，极数之理全。《钩深》孰云乎筮短藏密，弥彰于德
圆。再三则蒙，舍我而惧渎；五十以学，由我而乐天。揲
之而虽隐必索，保之而其静愈专。《易》之重者，胡可比
焉？原夫质禀精粹，丛分薆葑。覆青云以表奇，伏元龟
而克配。佐尔筮之贞吉，观我生之进退。知微知彰而
可期，何思何虑而或昧。于是命彼筮人，择乎上春，韫
之而必致其用，揲之而爰动其神。感以洗心，遂通端
策之志；执之诸掌，空嗤握粟之伦。《礼》事其仪，《易》赞其
妙。探彼幽赜，观其秘要。皆多假尔之能，必叶穷神之
照。将欲观贞谅，无与京乾道变化而语〈一作悟〉“神明幽
赞而生。”“原始要终”、思尽性于《大衍》。“知来数往。”翼明彖
于《小成》。非我无以昭〈一作要〉效法之道，非我无以稽；作
《易》之情。于以致百虑，于以类万物。象四时，四十九数
而有常，推三才三百六旬而不拂。惟蓍之用，惟神是
听。运不穷而或变，通其志而遂宁。且提携而成列，有
感应而协灵。滋而后数，布之而可辨；生而成象，审之
而有形。何一卉之时育，配十朋之天纵。耻红兰之见
锄，鄙白茅之藉用。则知夫《蓍》之可贵也。庶类安得而
共之哉。